**מלגה לסטודנטים לתואר ראשון בתחומי האנרגיה, הגיאולוגיה והגיאופיסיקה של דלקים פוסיליים והמחצבים לשנה"ל תשע"ח**

**טופס זה משמש ככלי עזר, ואין בו כדי להחליף את ההנחיות והקול הקורא כפי שפורסמו על ידי הקרן.**

**נא לקרוא את הקול הקורא בעיון!**

1. **יש להגיש 2עותקים קשיחים לגורם המטפל בפקולטה לא יאוחר מיום ראשון ה- 10.9.17**

**המשתלם ימלא את טופס ההגשה המצורף כנספח א' ויצרף אליו את המסמכים הבאים:**

1. אישור לימודים/ קבלה ללימודים, מהמוסד בו ילמד הסטודנט את התואר.
2. פירוט של נושא המחקר לתזה או לפרויקט ומידת התאמתו לתחומי העדיפות כפי בקול הקורא, כולל אישור תכנית המחקר (אם קיימת בזמן הגשת הבקשה- באנגלית).
3. תקציר תכנית המחקר/פרוייקט- בעברית
4. קורות חיים של הסטודנט.
5. רשימת פרסומים ועבודות מחקר של הסטודנט, ככל שישנן.
6. העתקי תעודות תארים אקדמיים של הסטודנט. משתלם הלומד לתואר ראשון בשנת תשע"ח ייצרף העתק תעודת בגרות כולל אישור על הממוצע כפי שחושב והוכר על ידי המוסד.
7. גיליונות ציונים של הסטודנט משנת הלימודים האחרונה (תשע"ז)
8. רשימת הקורסים (כולל סילבוסים) בהם הסטודנט ישתתף או השתתף בפועל במסגרת התואר.
9. משתלם במסגרת תואר ראשון בשנת תשע"ח ייצרף העתק תעודת בגרות, כולל אישור על הממוצע כפי שחושב והוכר על ידי המוסד.

**שימו לב:**

1. סטודנט הלומד לתואר ראשון רשאי לעבוד במשרה חלקית (בהיקף של עד 50% משרה). אישור זה מותנה באישור המוסד בכתב כי העבודה אותה מבקש הסטודנט לבצע לא תפגע בהשלמת כל חובות התואר במועדם המתוכנן.
2. אין המשתלם רשאי לקבל מימון ממשלתי נוסף.
3. סטודנטים לתואר ראשון זכאים להגיש מועמדות החל מהשנה השנייה ללימודיהם, או משנת בחירת מסלול ההתמחות בלבד, המאוחר מבניהם.
4. הסטודנט יבצע פעילות התנדבותית, במסגרת גוף מתאים. כאשר ההתנדבות תהיה בהיקף של 25 שעות לשנה לפחות, במהלך תקופת ההתקשרות הקבועה בהסכם. התנדבות לשרות מילואים מעבר למכסה הקבועה בחוק תחשב אף היא כהתנדבות לצורך מילוי הוראות סעיף זה. ככל שהמשרד יגבש תוכניות המתאימות למסגרת זו של התנדבות, יפנה המשרד את הסטודנטים לבחון הצטרפותם.
5. תכנית הלימודים והמחקר תתפרס על פני תקופה שלא תעלה על 42 חודשים לתואר ראשון.